જ્યારે ઝવ્વાર ઘરેથી પગ બહાર કાઢે છે ત્યારે જે જે વસ્તુ ઉપર તેનો પગ પડે છે તે વસ્તુ તેના માટે દોઆ કરે છે. (બે.અ., ભાગ ૧૦૧, પા. ૧૫, હ. ૧૪, – કા.ઝી. પા. ૧૩૪) જ્યારે સવારી પર બેસી ઝીયારત માટે જાય છે ત્યારે સવારીના દરેક કદમ પર એક નેકી અતા કરવામાં આવે છે અને એક ગુનાહ માફ કરવામાં આવે છે. (સવાબુલ અઅમાલ પા. ૧૧૬) બીજી એક રીવાયતમાં હ. ઇમામ સાદીક (અ.સ.) ફરમાવે છે, અમારો કોઇપણ શીયા ઇમામ હુસૈન (અ.સ.)ની ઝીયારત માટે જાય છે તે પાછો નથી ફરતો ત્યાં સુધી કે તેના બધા ગુનાહ માફ ન થઇ જાય. એક એક પગલા પર ૧૦૦૦ નેકીઓ લખાય છે અને ૧૦૦૦ ગુનાહ માફ થાય છે. હજાર હાજત પુરી થાય છે.